section_heading: Radnja
paragraph_text: Dmitri je ubijen u auto-bombi koja je bila namijenjena Yuriju. Ubojstvo je naručio Weisz. Yuri počinje prodavati oružje liberijskom diktatoru Andreu Baptisteu. Baptiste, zadovoljan poslom, proglašava Yurija "Gospodarem rata", te im kaže da nema novca, ali ima "kamenja". Stavlja na stol pred Yurija čiste afričke dijamante. U međuvremenu, Jack Valentine nastavlja goniti Yurija, uvjeren da će se ovaj ipak poskliznuti. Počinje pretraživati smeće pred Orlovljevom kućom, gdje njega i njegove ljude primjećuje Ava. Naziva Yurija, a on joj odvraća kako to nije ništa, što ona prihvaća, iako nije uvjerena. Nakon što je pomno pregledao pregledao kontejner pun Yurijevih poderanih dokumenata, Valentine otkriva da Yuri sprema pošiljku za Sierra Leone i presreće Yurijev teretni avion. Yuri upućuje pilota da sleti na prašnjavu cestu u selu, znajući da lovac koji ga progoni neće moći ondje sletjeti. Avion se spušta bez većih poteškoća, a kako bi skrio dokaze, cijelu pošiljku daje afričkim seljacima. Nakon što Jack Valentine konačno stiže, Yuri (kao pripovjedač) kaže, "Više oružja možete pronaći u avionu punom kvekera." Valentine ga zarobljava na 24 sata (što je maksimalni period u kojem se zatvorenik može držati bez optužbe), nakon čega ga je prisiljen pustiti. Yuri, ostavljen nečuvan, s lisicama, gleda kako lokalno stanovništvo skida dijelove s aviona. Na jednom od njegovih susreta s Baptisteom, ovaj kaže Yuriju da su ljudi licemjeri jer ga optužuju za namještanje izbora u trećem svijetu kao što je Afrika i pokazuje mu naslovnicu novina o odluci američkog Vrhovnog suda o američkim predsjedničkim izborima 2000.